Blaze7451/Wiki-th-20250601 huggingface dataset:
สวนสัตว์เปิดเซี่ยงไฮ้

ลานจอดรถ
นกกระจอกเทศในสวนสัตว์เปิดเซี่ยงไฮ้
สวนสัตว์เปิดเซี่ยงไฮ้, เซี่ยงไฮ้ซาฟารีปาร์ค หรือ อุทยานสัตว์ป่าเซี่ยงไฮ้ (p=shànghǎi yěshēng dòngwùyuán; Shanghai Wild Animal Park) เป็นสวนสัตว์เปิดหรืออุทยานสัตว์ป่าระดับชาติแห่งแรกของประเทศจีนที่ร่วมกันสร้างโดยรัฐบาลท้องถิ่นนครเซี่ยงไฮ้ และสำนักบริหารป่าไม้แห่งประเทศจีน สวนสัตว์เปิดเซี่ยงไฮ้เป็นสวนสัตว์เที่ผสมผสานการอนุรักษ์เพาะพันธุ์สัตว์ป่า โดยการแสดงนิทรรศการ การผสมพันธุ์และการคุ้มครอง และการศึกษาด้านวิทยาศาสตร์และการพักผ่อน ตั้งอยู่ที่ เลขที่ 178 ถนนหนานลิ่ว ซวนเฉียว เขตผู่ตง ประมาณ 35 กิโลเมตรจากใจกลางเมือง

**ประวัติ**
สวนสัตว์เปิดเซี่ยงไฮ้ ลงทุนด้วยงบประมาณ 300 ล้านหยวน และเปิดให้เข้าชมอย่างเป็นทางการเมื่อวันที่ 18 พฤศจิกายน 2538 จัดเป็นสถานที่ท่องเที่ยวระดับ AAAA ชุดแรกในประเทศจีน
เมื่อวันที่ 8 พฤษภาคม 2550 สวนสัตว์เปิดเซี่ยงไฮ้ได้รับการอนุมัติอย่างเป็นทางการจากสำนักงานการท่องเที่ยวแห่งชาติให้เป็นสถานที่ท่องเที่ยวระดับ AAAAA (5A)
เมื่อวันที่ 8 สิงหาคม 2562 สวนสัตว์เปิดเซี่ยงไฮ้ได้เปิดตัวโครงการไนต์ซาฟารีเป็นแห่งแรกของจีน และในเดือนกันยายน 2020 สวนสัตว์เปิดเซี่ยงไฮ้และพิพิธภัณฑ์วิทยาศาสตร์และเทคโนโลยีเซี่ยงไฮ้ได้รับการติดตั้งเครื่อง AED ชุดปฐมพยาบาล และอุปกรณ์อื่น ๆ 
เมื่อวันที่ 1 มิถุนายน 2562 อุทยานสัตว์ป่าเซี่ยงไฮ้ได้จัดพิธีตั้งชื่อโดยประกาศว่าลูกแพนด้ายักษ์อายุ 10 เดือนได้รับการตั้งชื่ออย่างเป็นทางการว่า "ฉีฉี" 
เมื่อวันที่ 17 ตุลาคม 2563 พนักงานของสวนสัตว์เปิดเซี่ยงไฮ้ ถูกหมีกลุ่มหนึ่งกัดตายบริเวณทางเข้ารถ ตั้งแต่นั้นมาบริเวณทางเข้ารถถูกปิดแบบไม่มีกำหนด

**โซน**
สวนสัตว์เปิดเซี่ยงไฮ้ดูแลรวบรวมสัตว์ป่าและสัตว์หายากกว่า 200 ชนิดจากทั่วโลก มากกว่า 10,000 ตัว ได้แก่ ยีราฟ, ม้าลาย, แอนทิโลป และแรดขาว ตลอดจนสัตว์คุ้มครองชั้นหนึ่งของจีน เช่น แพนด้ายักษ์, ลิงจมูกเชิดสีทอง, ทาคิน ฯลฯ  

**บริเวณทางเข้ารถ**
เป็นที่จัดแสดงสัตว์ต่างถิ่น นักท่องเที่ยวสามารถเลือกใช้รถเยี่ยมชมการจัดแสดงม้าลาย แอนทีโลป วิลเดอบีสต์ แรด เสือชีตาห์ เสือโคร่งไซบีเรีย สิงโตแอฟริกา หมี หมาป่า ฯลฯ โดยให้บริการฟรีจากรถโดยสารแบบปิดเพื่อเยี่ยมชมธรรมดา หรือจะเลือกรถให้อาหารแบบเปิดและเสียค่าบริการเข้าชม

**เขตทางเท้า**
นักท่องเที่ยวสามารถชมแพนด้ายักษ์ ช้างแอฟริกา ช้างเอเชีย ยีราฟ ชิมแปนซี ชะนี ลีเมอร์ นกฟลามิงโก นกกระเรียนหงอน ฯลฯ 

**การแสดง**
โดยสัตว์ขนาดเล็กที่ใช้ต้อนรับ และขบวนพาเหรด การแสดงสิงโตทะเล ลานแสดงขนาดใหญ่ การแข่งสุนัขและม้า ละครสัตว์จากรัสเซีย

**การขนส่ง**
โดยรถไฟฟ้าสาย 16 ที่สถานีสวนสัตว์เปิดเซี่ยงไฮ้ (เหย่เชิงต้งอู้หยวนจั้น) ซึ่งห่างประมาณ 2 กิโลเมตรจากทางเข้าหลักของสวนสัตว์

**อ้างอิง**
หมวดหมู่:สถานที่ท่องเที่ยวระดับ AAAAA ในประเทศจีน
เปิดเซี่ยงไฮ้
หมวดหมู่:สถานที่ท่องเที่ยวในเซี่ยงไฮ้
หมวดหมู่:สิ่งก่อสร้างในเซี่ยงไฮ้
หมวดหมู่:บุคคลแบ่งตามอำเภอในจังหวัดสมุทรปราการ

หมวดหมู่:บุคคลจากจังหวัดสมุทรปราการ
สมุทรปราการ
หมวดหมู่:อำเภอในจังหวัดสมุทรปราการ
หมวดหมู่:บุคคลแบ่งตามอำเภอในจังหวัดหนองบัวลำภู

หมวดหมู่:บุคคลจากจังหวัดหนองบัวลำภู
หนองบัวลำภู
หมวดหมู่:อำเภอในจังหวัดหนองบัวลำภู
โจเกินเชอกยาพักปา

โจเกินเชอกยาพักปา (z=zhogön qögyä pagba, 6 มีนาคม 1235 - 22 พฤศจิกายน 1280) หรือ พักปา เป็นพระทิเบตในนิกายซากยา และเป็นผู้ปกครองทิเบตภายใต้อำนาจของจักรวรรดิมองโกล โดยได้รับการแต่งตั้งจากกุบไล ข่าน จักรพรรดิองค์แรกแห่งราชวงศ์หยวน ชื่อในภาษาจีนมักเขียนว่า ปาซือปา (八思巴)
220px
พักปาเป็นผู้ที่คิดประดิษฐ์อักษรพักปาขึ้นมาตามคำสั่งของกุบไลข่านโดยดัดแปลงจากอักษรทิเบต เพื่อใช้เขียนภาษามองโกเลียในแนวตั้ง และอักษรนี้ได้ถูกใช้จนตลอดช่วงยุคราชวงศ์หยวน

**อ้างอิง**
หมวดหมู่:บุคคลในยุคราชวงศ์หยวน
หมวดหมู่:กุบไล ข่าน
หมวดหมู่:ประวัติศาสตร์ทิเบต
หมวดหมู่:ศาสนาพุทธแบบทิเบต
หมวดหมู่:ผู้คิดค้นระบบการเขียน
ออซแลนด์ ดินแดนต้องความสุข

ออซแลนด์ ดินแดนต้องความสุข (Ozurando Egao no Mahō Oshiemasu; Oz Land) เป็นภาพยนตร์ญี่ปุ่นในปี ค.ศ. 2018 ที่สร้างมาจากมังงะโดยโคโมริ โยอิจิ กำกับโดย ฮาตาโนะ ทากาฟูมิ นำแสดงโดย ฮารุ และ ฮิเดโตชิ นิชิจิมะ โดยสวนสนุกในอาราโอะ จังหวัดคูมาโมโตะ เป็นสถานที่ถ่ายทำหลักของภาพยนตร์เรื่องนี้

**เรื่องย่อ**
พนักงานกลุ่มบริษัทโรงแรม คูรูมิ นามิฮิโระ (ฮารุ) ในกรุงโตเกียว ถูกสั่งย้ายมาอยู่แผนกวางแผนของสวนสนุก "กรีนแลนด์" ในจังหวัดคูมาโมโตะ เมื่อมาถึงเธอได้พบกับ โยชิโกะ โอซูกะ (ฮิเดโตชิ นิชิจิมะ) หนึ่งในพนักงานที่ได้รับการเรียกขานว่าเป็นพ่อมดเพราะเขาสามารถช่วยพยุงธุรกิจสวนสนุกนี้ไว้ได้ นามิฮิโระได้รับหน้าที่ทำความสะอาดโดยโอซูกะแม้ว่าตำแหน่งของเธอคือผู้วางแผน นามิฮิโระไม่พอใจแต่เธอก็ค่อย ๆ ปรับตัวเข้ากับพนักงานคนอื่น ๆ ได้และรับรู้ได้ถึงหน้าที่ที่แท้จริงของเธอ เมื่อทุกอย่างดูเข้าที่เข้าทางแล้วนามิฮิโระเห็นใบลาออกของโอซูกะจึงวางแผนที่จะสร้างความทรงจำที่ดีให้แก่เขา

**ตัวละคร**
 คูรูมิ นามิฮิโระมักถูกเรียกว่า "นามิเฮ" แสดงโดย ฮารุ- โยชิโกะ โอซูกะ แสดงโดย ฮิเดโตชิ นิชิจิมะ- ยาโยอิ ทามาจิ แสดงโดย ไอ ฮาชิโมโตะ- โกตาโร โยชิมูระ แสดงโดย อามาเนะ โอกายามะ- รีว อูโอโซโนะ แสดงโดย ฟูกามิ โมโตกิ- โทชิโระ โคนิชิ แสดงโดย โทโมยะ นากามูระ- คัตสึโยะ นันบาระ แสดงโดย มาริ ฮามาดะ- ฮาจิเมะ มิยากาวะ แสดงโดย อากิระ เอโมโตะ

**อ้างอิง**
หมวดหมู่:ภาพยนตร์ญี่ปุ่น
โจนาธาน เบนเนตต์

โจนาธาน เดวิด เบนเนตต์ (Jonathan David Bennett; เกิด 10 มิถุนายน พ.ศ. 2524) เป็นนักแสดงและพิธีกรชาวอเมริกัน เขาเป็นที่รู้จักจากบทบาท แอรอน เซมวลส์ ในภาพยนตร์เรื่อง มีนเกิลส์ ก๊วนสาวซ่าส์วีนซะไม่มี ในปี 2004 นอกจากนี้เบนเนตต์ยังเป็นที่รู้จักจากบทบาท Bud McNulty ในภาพยนตร์เรื่อง ชีพเปอร์บายเดอะดอเซิน 2 (2005), Van Wilder ในภาพยนตร์เรื่อง แวน วิลเดอร์: เฟรชเมนเยียร์ (2009) , Casey Gant ในซีรีส์เรื่อง เวโรนิก้า มาร์ส ทางช่อง UPN เขายังเป็นพิธีกรในรายการ ฮัลโลวีนวอร์ส และ เค้กวอร์ส ทางช่อง Food Network

**ชีวิตในช่วงต้น**
เบนเบตต์เกิดที่และเติบโตที่โอไฮโอ เขาได้เข้ารับการศึกษาในระดับประถมจากโรงเรียน Eagle Point Elementary School ในเมืองรอสส์ฟอร์ด และจบการศึกษาในระดับมัธยมจากโรงเรียน Rossford High School ในปี 1999ก่อนจะจบการศึกษาในระดับอุดมศึกษาที่มหาวิทยาลัย Otterbein University

**ชีวิตการทำงาน**
หลังจากที่เบนเนตต์ได้ย้ายไปอยู่นิวยอร์กเขาได้รับโอกาสในการแสดงละครเวทีเรื่อง All My Children ในบทบาท JR Chandler ซึ่งผลิตโดย ABC ในระหว่างปี 2001 ถึง 2002  หลังจากนั้นเขาก็ได้ปรากฏตัวในซีรีส์ทางโทรทัศน์อยู่หลายเรื่อง อาทิ Law & Order: Special Victims Unit, Smallville และ Veronica Mars
ต่อมาในปี 2004 เขาได้มีโอกาสแสดงภาพยนตร์เรื่อง มีนเกิลส์ ก๊วนสาวซ่าส์วีนซะไม่มีในบทบาท แอรอน เซมวลส์ ซึ่งเขาก็ได้มีโอกาสร่วมเล่นกับลินด์ซีย์ โลแฮน หลังจากนั้นในปี2005 เขาก็ได้เล่นภาพยนตร์เรื่อง Cheaper by the Dozen 2 และ Lovewrecked ในปี 2007 เบนเนตต์ยังได้มีโอกาสเล่นในบท Bo Duck ในซีรีส์เรื่อง The Dukes of Hazzard: The Beginning ในปี 2009 เขาได้มีโอกาสเล่นภาพยนตร์เรื่อง Van Wilder: Freshman Year และยังปรากฏตัวในภาพยนตร์เรื่อง Elevator Girl
ในวันที่ 4 กันยายน 2014 เบนเนตต์ได้เป็นหนึ่งในผู้เข้าแข่งขันในรายการ Dancing with the Stars ซีซันที่ 19 โดยคู่เต้นของเขาก็คือ Allison Holker ซึ่งเขาก็ถูกคัดออกในสัปดาห์ที่ 6 และอยู่ในลำดับที่ 9 ของการแข่งขัน
ตั้งแต่ปี 2015 ถึง 2017 เขาได้เป็นพิธีกรทางช่อง Food Network ในรายการCake Wars ในปี 2016 เขาได้แสดงในซีรีส์เรื่อง Hit the Floor ในบทบาทผู้จัดการนักกีฬาที่เป็นเกย์ ต่อมาในปี 2018 เขาได้ออกหนังสือทำอาหารร่วมกับ Nikki Martin โดยใช้ชื่อหนังสือว่า The Burn CookBook และในวันที่ 13 มกราคม ปี 2019 เขาก็ได้เป็นหนึ่งในผู้เข้าแข่งขันในรายการ Celebrity Big Brother ซีซัน 2

**ชีวิตส่วนตัว**
เบนเนตต์ได้ออกมาเปิดเผยว่าเขาเป็นเกย์ และได้คบกับเจมส์ วอห์น พิธีกรชาวอเมริกัน ในวันที่ 30 พฤศจิกายน 2020 เบนเนตต์ได้ออกมายืนยันว่าเขากับแฟนหนุ่มได้ทำการหมั้นกันระหว่างการถ่ายทำภาพยนตร์เรื่อง The Christmas House ในปี 2021 เบนเนตต์และวอห์นถือเป็นคู่รักชายรักร่วมเพศคู่แรกที่ได้มีโอกาสขึ้นปกนิตยสาร The Knot และในเดือนมีนาคม ปี2022 เบนเนตต์และวอห์นก็ได้จัดพิธีสมรสในประเทศเม็กซิโก

**ผลงานการแสดง**

**ภาพยนตร์**

**โทรทัศน์**

**มิวสิกวิดีโอ**

**อ้างอิง**

**แหล่งข้อมูลอื่น**
 1057932
หมวดหมู่:นักแสดงอเมริกันที่มีความหลากหลายทางเพศ
หมวดหมู่:บุคคลจากรัฐโอไฮโอ
หมวดหมู่:พิธีกรชาวอเมริกัน
หมวดหมู่:ชายรักร่วมเพศชาวอเมริกัน
โอมาจิ (จังหวัดซางะ)

โอมาจิ (Ōmachi-chō) เป็นเมืองที่ตั้งอยู่ในอำเภอคิชิมะ จังหวัดซางะ ประเทศญี่ปุ่น ณ วันที่ 1 ตุลาคม 2016 เมืองนี้มีประชากรประมาณ 6,680 คน

**ภูมิศาสตร์**
โอมาจิตั้งอยู่ทางตอนกลางของจังหวัดซางะ มีลักษณะภูมิประเทศเป็นที่ราบทางทิศใต้ และเป็นภูเขาทางทิศเหนือ มีแม่น้ำรกกากุไหลผ่านเป็นเส้นอาณาเขตทางทิศใต้ของเมือง ส่วนพื้นที่ภูเขาทางเหนือของเมืองประปรายไปด้วยแอ่งน้ำ

**เทศบาลที่อยู่ติดกัน**
 จังหวัดซางะ
** ทากุ
** ทาเกโอะ
** ชิโรอิชิ
** โคโฮกุ

**ประวัติศาสตร์**
 1 เมษายน 1889 - หมู่บ้านฟูกาโมะรวมเข้ากับหมู่บ้านโอมาจิ- 1 มกราคม 1936 - หมู่บ้านโอมาจิได้รับการยกฐานะเป็นเมือง

**เศรษฐกิจ**
 สินค้าเกษตร: ข้าว ข้าวบาร์เลย์ แตงกวา สตรอว์เบอร์รี และไก่- เคยมีเหมืองถ่านหินที่เปิดดำเนินการมาจนถึงปี 1960

**การขนส่ง**

**ท่าอากาศยาน**
ท่าอากาศยานที่ใกล้ที่สุด คือ ท่าอากาศยานซางะ

**รถไฟ**
 บริษัทรถไฟคีวชู: สายซาเซโบะ
** สถานีรถไฟโอมาจิ

**ทางหลวง**
ทางด่วน: ไม่มี
*ทางหลวงแผ่นดิน: ทางหลวงแผ่นดินหมายเลข 34
*ทางหลวงจังหวัด: ทางหลวงจังหวัดซางะหมายเลข 36

**เมืองพี่น้อง**
USA Allendale, New Jersey รัฐนิวเจอร์ซีย์ สหรัฐ

**แหล่งข้อมูลอื่น**
  เว็บไซต์ทางการเมืองโอมาจิ date=2011-03-13  ja
หมวดหมู่:เมืองในจังหวัดซางะ
เมินปา

เมินปา (z=mön ba) หรือ เหมินปา (门巴族) เป็นชนเผ่าทิเบตกลุ่มหนึ่งที่อาศัยอยู่ใน รัฐอรุณาจัลประเทศของอินเดียประมาณ 50,000 คน ในแถบเมืองญิงจีในเขตปกครองตนเองทิเบตของจีนประมาณ 25,000 คน และมีอยู่ในภูฏานด้วยประมาณ 3,000 คน
หมวดหมู่:กลุ่มชาติพันธุ์ในประเทศอินเดีย
หมวดหมู่:กลุ่มชาติพันธุ์ในประเทศจีน
โลปา

โลปา (z=lhö ba) หรือ ลั่วปา (珞巴族) เป็นชนกลุ่มน้อยกลุ่มหนึ่งที่อาศัยอยู่ภายในแถบซานหนานและญิงจีของเขตปกครองตนเองทิเบตของสาธารณรัฐประชาชนจีน และทางตะวันออกเฉียงเหนือของอินเดีย ตามประกาศของคณะกรรมการกิจการชาติพันธุ์แห่งประเทศจีน ช่วงทศวรรษ 1980 มีประชากรชาวโลปาทั้งหมดประมาณ 300,000 คนใน  แต่ตอนนี้มีประมาณ 600,000 คน
ชาวโลปาที่อาศัยอยู่ในเขตปกครองตนเองทิเบตในประเทศจีนนั้นมีจำนวนแค่เล็กน้อยถืงประมาณ 2,000 คน ข้อแตกต่างต่างจากชาวทิเบตก็คือพวกเขาไม่นับถือพระพุทธศาสนาแบบทิเบต และความหมายของชื่อเผ่าโลปานั้นก็มามีความหมายว่า "คนทางใต้" ในภาษาทิเบต

**แหล่งที่มา**
หมวดหมู่:กลุ่มชาติพันธุ์ในประเทศอินเดีย
หมวดหมู่:กลุ่มชาติพันธุ์ในประเทศจีน
นอร์ทเวสต์แอร์ไลน์

นอร์ทเวสต์แอร์ไลน์ (Northwest Airlines) เป็นอดีตสายการบินหลักของสหรัฐที่ให้ดำเนินงานตั้งแต่ปี 1926 ถึง 2010 เมื่อได้ควบรวมกิจการเข้ากับเดลตาแอร์ไลน์ นอร์ทเวสต์มีสำนักงานใหญ่ที่รัฐมินนิโซตา และมีญานการบินหลักในอัมสเตอร์ดัม ดีทรอยต์ เมมฟิส มินนีแอโพลิส/เซนท์พอล โตเกียว–ฮาเนดะ และโตเกียว–นาริตะ

**จุดหมายปลายทาง**
นอร์ทเวสต์แอร์ไลน์ให้บริการเที่ยวบินไปยังจุดหมายปลายทาง 254 แห่งทั่วโลก

**ข้อตกลงการบินร่วม**
ก่อนการเลิกดำเนินงาน นอร์ทเวสต์แอร์ไลน์ได้มีข้อตกลงการบินร่วมกับสายการบินต่างๆดังต่อไปนี้:colwidth=30em- แอร์ฟรานซ์- อะแลสกาแอร์ไลน์- อาลีตาเลีย- อเมริกาเวสต์แอร์ไลน์ - อเมริกันอีเกิล- ไชนาแอร์ไลน์- ไชนาเซาเทิร์นแอร์ไลน์- คอนติเนนตัลแอร์ไลน์- เช็กแอร์ไลน์- เดลตาแอร์ไลน์- กัลฟ์สตรีมอินเตอร์แนชนัลแอร์ไลน์- ฮาวาเอียนแอร์ไลน์ - ฮอไรซันแอร์- เจแปนแอร์ไลน์- เคนยาแอร์เวย์- เคแอลเอ็ม- เคแอลเอ็มซิตี้ฮอปเปอร์- โคเรียนแอร์- มาเลฟฮังกาเรียนแอร์ไลน์ (เฉพาะเส้นทางอัมสเตอร์ดัม-บูดาเปสต์)- มิดเวสต์แอร์ไลน์- พินนาเคิลแอร์ไลน์

**ฝูงบิน**
แอร์บัส เอ320
โบอิง 757
ไฟล์:N9344 Douglas DC-9 nwa Northwest Airlines (7424996546).jpg|thumb|ดักลาส ดีซี-9ก่อนการเลิกดำเนินงาน นอร์ทเวสต์แอร์ไลน์มีเครื่องบินประจำการในฝูงบินดังนี้:

**อ้างอิง**

**แหล่งข้อมูลอื่น**
  เว็บไซต์ทางการ- Northwest Airlines (อังกฤษ)
หมวดหมู่:สายการบินที่ก่อตั้งในปี พ.ศ. 2469
หมวดหมู่:สายการบินสัญชาติอเมริกัน
หมวดหมู่:สิ้นสุดในปี พ.ศ. 2553
หมวดหมู่:สายการบินที่ปิดกิจการ
หมวดหมู่:สกายทีม
แม่แบบ:Tangut/doc

=== การใช้งาน**



การดำเนินการนี้จะใช้ฟอนต์อักษรตังกุตในรหัสยูนิโคดกับข้อความภาษาตังกุตที่ระบุ หากมีแบบอักษรดังกล่าวอยู่ในระบบของผู้ใช้ ฟอนต์ที่ใช้มีดังต่อไปนี้:- Tangut N4694 — ฟอนต์อักษรตังกุตที่มีพื้นฐานจากผลงานของ จิ๋ง หย่งฉือ (景永时) และ เจี่ย ฉางเย่ (贾常业) (สืบค้นจาก )- Tangut Yinchuan — ฟอนต์อักษรตังกุตออกแบบโดย จิ๋ง หย่งฉือ (景永时) แต่ได้รับการขยายและปรับเปลี่ยนโดย แอนดริว เวสต์ (Andrew West) และ ไมเคิล เอเวอร์สัน (Michael Everson) เพื่อให้ครอบคลุมอักษรแสดงความหมายและส่วนประกอบอักษรตังกุตในรหัสยูนิโคดทั้งหมด (สืบค้นจาก )- New Tangut Std หรือ New Tangut — ฟอนต์อักษรตังกุตอ้างอิงจากแบบอักษรที่พบในพจนานุกรมภาษาตังกุตเช่น Sea of Characters (文海), Homophones (同音) เป็นต้น (สืบค้นจาก ) - Tangut TWU — ฟอนต์อักษรตังกุตที่ได้รับการปรับผังของ Academia Sinica (สืบค้นจาก )- TH-Tshyn-P1 —  ฟอนต์ฟรีแวร์ของพจนานุกรมอักษรจีนออนไลน์ 字海(叶典) (สืบค้นจาก )- TH-Feon-B — ฟอนต์ฟรีแวร์ของพจนานุกรมอักษรจีนออนไลน์ 字海(叶典) อีกแบบหนึ่ง (สืบค้นจาก )- BabelStone Tangut Wenhai — ฟอนต์ฟรีแวร์ที่ครอบคลุมอักษรแสดงความหมายภาษาตังกุต 3,061 อักษรจากทั้งหมด 6,125 อักษร (สืบค้นจาก );

**ตัวแปรเสริม**
พารามิเตอร์แรกคือข้อความภาษาตังกุตในรหัสยูนิโคดที่จะแสดงผล
พารามิเตอร์ที่สองคือการทับศัพท์หรือการแปลข้อความภาษาตังกุต ซึ่งจะแสดงเป็นคำอธิบายเมื่อวางเมาส์เหนือข้อความ พารามิเตอร์นี้เป็นตัวเลือก โดยหากละเว้นค่า คำอธิบายจะแสดงเป็น "ข้อความภาษาตังกุต"
พารามิเตอร์ที่สามคือขนาดฟอนต์ที่ใช้โดยมีหน่วยเป็นพิกเซล พารามิเตอร์นี้เป็นตัวเลือก และหากละเว้นค่า ขนาดฟอนต์เริ่มต้นจะถูกใช้

**ตัวอย่าง**
# ผลลัพธ์ 𗴂𗹭𘜶𗴲𗂧
# ผลลัพธ์ Great Xia State of the White and the Lofty
# ผลลัพธ์ size=24
แม่แบบ:Tangut/fonts.css

.Tangut {
	font-family: 'Tangut Yinchuan', 'Tangut N4694', 'New Tangut', 'New Tangut Std', 'Tangut TWU', 'TH-Tshyn-P1', 'TH-Feon-B', 'Noto Serif Tangut';
}
อินทรีแดง (ละครโทรทัศน์)

อินทรีแดง (Insee Daeng, The Red Mask) เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 2540 ถึง 2540 นำแสดงโดย เรืองศักดิ์ ลอยชูศักดิ์ เป็นตัวละครเดียวกันกับในชื่อเรื่อง, กุลณัฐ ปรียะวัฒน์ ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง) เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 10 ตุลาคม 2562 ถึง 28 พฤศจิกายน 2562 นำแสดงโดย อรรคพันธ์ นะมาตร์ เป็นตัวละครเดียวกันกับในชื่อเรื่อง, เมลดา สุศรี ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง)

**เนื้อเรื่องย่อ**
โรม ฤทธิไกร สูญเสียพี่ชายคือ สารวัตรรัจกร ฤทธิไกร จึงพยายามหาทางทวงคืนความถูกต้อง นัยหนึ่งคือการล้างแค้นให้พี่ชายด้วย โดยโรมจะสวมหน้ากากสีแดงพรางหน้าตา และใช้ฉายาว่า อินทรีแดง เพื่อปราบปรามคนชั่ว ที่กฏหมายและเจ้าหน้าที่ปราบปรามไม่ได้ แต่หน้าฉาก โรมจะเป็นแค่นักธุรกิจเพลย์บอยธรรมดาคนหนึ่ง ต่อมาโรมต้องเข้าไปเป็นสายสืบอยู่ในกลุ่มไป่หลงในฐานะ สิงห์ ซึ่งเขาจะต้องร่วมมือกับ วาสนา เทียนประดับ ในการทำลายล้างองค์กรไป่หลง อันเป็นต้นเหตุแห่งอาชญากรรมทั้งหมดให้ได้

**นักแสดง**

**งานสร้าง**
 พ.ศ. 2540
ในปี 2539 ฉัตรชัย นาคสุริยะ ผู้อำนวยการสร้างของบริษัท เรด ดราม่า เอ็นเตอร์เทนเม้นต์ ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ เอื้องอรุณ สมิตสุวรรณ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2537 มีการบวงสรวงละครเรื่องนี้ และทางค่ายเรด ดราม่า ได้ประกาศว่า บุคคลที่จะเป็น อินทรีแดง คือ เรืองศักดิ์ ลอยชูศักดิ์ และ วาสนา เทียนประดับ คือ กุลณัฐ ปรียะวัฒน์
 พ.ศ. 2562
ในปี 2561 โอลิเวอร์ บีเวอร์ ผู้อำนวยการสร้างของบริษัท ไนน์ บีเวอร์ ฟิล์ม ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ สมภพ เวชชพิพัฒน์ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2559 มีการบวงสรวงละครเรื่องนี้ และทางค่ายไนน์ บีเวอร์ ได้ประกาศว่า บุคคลที่จะเป็น อินทรีแดง คือ อรรคพันธ์ นะมาตร์ และ วาสนา เทียนประดับ คือ เมลดา สุศรี

**การคัดเลือกนักแสดง**
 พ.ศ. 2540
ฉัตรชัย นาคสุริยะ ตัดสินใจเลือกเรืองศักดิ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า เรืองศักดิ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
 พ.ศ.2562
โอลิเวอร์ บีเวอร์ ตัดสินใจเลือกอรรคพันธ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า อรรคพันธ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ

**อ้างอิง**
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2540
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย ฉัตรชัย นาคสุริยะ
หมวดหมู่:ละครโทรทัศน์ที่กำกับโดย โอริเวอร์ บีเวอร์
หมวดหมู่:อินทรีแดง
วัดไผ่ล้อม (อำเภอบางบาล)

วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่  11 ไร่ 1 งาน 4 ตารางวา มีที่ธรณีสงฆ์จำนวน 3 แปลง เนื้อที่ 30 ไร่ 24 ตารางวา
วัดไผ่ล้อมตั้งวัดเมื่อ พ.ศ. 2275 แต่เดิมวัดมีก่อไผ่ล้อมรอบ จึงได้ชื่อว่า "วัดไผ่ล้อม" ได้รับพระราชทานวิสุงคามสีมาประมาณ พ.ศ. 2285  ต่อมาได้กลายสภาพเป็นวัดร้าง  และได้การบูรณะปฏิสังขรณ์ขึ้นอีกครั้งหนึ่ง ได้รับพระราชทานวิสุงคามสีมาครั้งหลังเมื่อวันที่ 26 กรกฎาคม พ.ศ. 2547
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 6.80 เมตร ยาว 14.59 เมตร สร้างเมื่อ พ.ศ. 2471 ศาลาการเปรียญสร้างด้วยไม้และคอนกรีต กว้าง 13 เมตร ยาว  22 เมตร สร้างเมื่อ พ.ศ. 2495 หอสวดมนต์สร้างด้วยไม้และคอนกรีต กว้าง 9 เมตร ยาว 17 เมตร สร้างเมื่อ พ.ศ. 2503 กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถและในวิหารมีพระพุทธรูปปั้นปางมารวิชัย และเจดีย์ 1 องค์
วัดมีเกจิอาจารย์ คือ หลวงพ่อเอียด อินทวังโส ท่านสร้างพระเครื่องและวัตถุมงคล เริ่มสร้างเป็นครั้งแรกเมื่ออายุได้ 43 ปี ล้วนแต่ได้ความนิยม อาทิ ตะกรุดโทนเนื้อเงินแหวนกำไลเงิน สีผึ้ง ผ้ายันต์ ฯลฯ

**อ้างอิง**
ไผ่ล้อม
วัดปางหมู

วัดปางหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน มีเนื้อที่ 6 ไร่ 2 งาน
วัดปางหมู หรือ วัดพระธาตุปางหมู สร้างเมื่อ พ.ศ. 2010 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร สันนิษฐานว่าวัดปางหมูสร้างมาพร้อมกับหมู่บ้าน
อาคารเสนาสนะภายในวัดมีลักษณะศิลปะแบบไทใหญ่ ตั้งแต่ซุ้มประตู ภายในวัดยังมีสถูปโบราณที่เก่าแก่ที่สร้างมานาน อุโบสถสร้างเมื่อ พ.ศ. 2500 ปูชนียวัตถุที่สำคัญ คือ พระพุทธรูปปูนปั้น (เจ้าพะล้าเหม่ป๊อก) ขนาดหน้าตัก 40 นิ้ว จารึกฐานพระซึ่งเดิมจารึกด้วยอักษรไทใหญ่ระบุว่าสร้างโดยพะล้าตะก่าก้างน้อยสุรวงศ์ เมื่อ พ.ศ. 2432 สันนิษฐานว่าคงเป็นผู้นำหมู่บ้านในช่วงนั้น ลักษณะของพระพุทธรูปได้รับอิทธพลศิลปะอังวะ นั่งขัดสมาธิเพชร พระวรกายลงรักปิดทอง จีวรเดินเส้นรักและประดับด้วยกระจกเป็นลวดลายเครือเถา 
13 พฤศจิกายน พ.ศ. 2562 ได้รับประทานพระบรมสารีริกธาตุมาจากพระสังฆราชศรีลังกา นำมาประดิษฐานเป็นการถาวร ณ วัดปางหมู 

**รายนามเจ้าอาวาส**
 พระจิ๊กตะ- พระมะซ้า พ.ศ. 2405–2420 - พระคำ พ.ศ. 2420–2431 - พระลื้อ พ.ศ. 2431–2452 - พระพงษ์ พ.ศ. 2453–2479 - พระเต่หวิ่งต๊ะ พ.ศ. 2478–2492 - พระสุวรรณ พ.ศ. 2492–2507 - พระกมล โกมโล พ.ศ. 2507–2508 - พระอธิการเล็ก ยุตฺตธมฺโม พ.ศ. 2508–2510 - เจ้าอธิการคำอู๋ โกวิโท พ.ศ. 2516–2534 - พระครูอนุยุตสังฆกิจ พ.ศ. 2534–

**อ้างอิง**
ปางหมู
ที่ราบคันโต

แผนที่ของที่ราบคันโต
ที่ราบคันโต (Kantō heiya) เป็นที่ราบที่มีขนาดใหญ่ที่สุดในประเทศญี่ปุ่น ตั้งอยู่ในภูมิภาคคันโตตอนกลางของเกาะฮนชู มีพื้นที่ 17,000 ตารางกิโลเมตร ครอบคลุมพื้นที่มากกว่าครึ่งหนึงของโตเกียว จังหวัดไซตามะ จังหวัดคานางาวะ จังหวัดชิบะ จังหวัดกุมมะ จังหวัดโทจิงิ และจังหวัดอิบารากิ

**ภูมิศาสตร์ == 
ที่ราบใหญ่คันโต
ทางทิศเหนือติดกับที่ราบสูงอาบูกูมะ เทือกเขายามิโซะ เทือกเขาอาชิโอะ และแนวภูเขาไฟนาซุ ทางทิศตะวันตกติดกับเทือกเขาคันโต และทางทิศใต้ติดกับคาบสมุทรโบโซ เนินเขามิอูระ อ่าวโตเกียว และอ่าวซางามิ มีทะเลคาชิมะและหาดคูจูกูริอยู่ทางตะวันออกของที่ราบ แม่น้ำส่วนใหญ่มีต้นกำเนิดมาจากเทือกเขาทางตอนเหนือหรือทางตะวันตกก่อนที่จะไหลไปทางทิศตะวันออกหรือทางทิศตะวันออกเฉียงใต้เพื่อลงสู่มหาสมุทรแปซิฟิก อ่าวโตเกียว หรืออ่าวซางามิ ในตอนกลางของที่ราบมีแม่น้ำโทเนะไหลผ่าน ทางตอนเหนือมีแม่น้ำวาตาราเซะ แม่น้ำคินุ และทางตอนใต้มีแม่น้ำอารากาวะ แม่น้ำทามะ และแม่น้ำซางามิ ในบรรดาแม่น้ำดังกล่าว แม่น้ำโทเนะกินพื้นที่ครอบคลุมที่ราบน้ำท่วมถึงขนาดใหญ่ถึง 16,840 ตารางกิโลเมตร (6,500 ตารางไมล์) นับว่าเป็นบริเวณลุ่มน้ำที่ใหญ่ที่สุดในประเทศญี่ปุ่น

**ธรณีวิทยา**
ที่ราบคันโตเกิดจากกระบวนการก่อตัวเป็นแอ่งคันโตซึ่งมีต่อเนื่องมาตั้งแต่ยุคนีโอจีน กระบวนการนี้ทำให้เกิดการตกตะกอนในใจกลางของที่ราบคันโตและทำให้เกิดการยกตัวของภูเขาโดยรอบ เป็นผลให้ตะกอนจากภูเขาโดยรอบถูกทับถมอย่างหนาแน่น (สูงถึง 3,000 เมตร) และยกตัวขึ้นต่อไปเป็นเนินเขาและที่ราบสูงหลายแห่ง แต่การสะสมของชั้นตะกอนที่อ่อนทำให้ยากต่อการค้นหารอยเลื่อนที่อาจก่อให้เกิดแผ่นดินไหวได้ (มีรอยเลื่อนลึก 3000 เมตร ด้านล่างชั้นตะกอน) ตะกอนที่ถูกพัดพาโดยแม่น้ำได้ทับถมกันเป็นที่ดินและภูมิประเทศในช่วงปลายยุคโจมงถึงยุคยาโยอิตอนต้น (3,000 ปีที่ผ่านมา)

**ภูมิอากาศ**
ลมตามฤดูกาลพัดมาจากเทือกเขาทางทิศเหนือ
ที่ราบคันโตมีภูมิอากาศที่อบอุ่นแบบฝั่งมหาสมุทรแปซิฟิก ฤดูหนาวมีอากาศที่หนาวเย็นและมีอากาศร้อนในฤดูร้อน มีความแตกต่างอย่างมากของอุณหภูมิระหว่างฤดูร้อนและฤดูหนาวภายในหนึ่งวัน ที่ราบคันโตมีแสงแดดค่อนข้างมากโดยเฉพาะทางตอนเหนือ เนื่องจากอิทธิพลของกระแสน้ำอุ่นที่ไหลไปตามชายฝั่งทำให้สภาพภูมิอากาศทางตอนใต้ของที่ราบนั้นอบอุ่น 
ในฤดูร้อนจะมีปริมาณฝนตกมากเนื่องจากมรสุมและพายุไต้ฝุ่น นอกจากนี้ฟ้าร้องและเมฆฝนมักก่อตัวขึ้นในพื้นที่ภูเขาทางตอนเหนือและตะวันตก ในช่วงก่อนเที่ยงและเมฆฝนเหล่านั้นจะเคลื่อนตัวไปยังที่ราบในช่วงบ่ายแก่ ๆ ซึ่งมักส่งผลให้เกิดฝนฟ้าคะนองในตอนเย็น และอุณหภูมิของที่ราบจะเย็นขึ้นเมื่อแอนไทไซโคลนที่มาจากทะเลโอค็อตสค์ได้กลายเป็นลมตะวันออกเฉียงเหนือ และลมจากยามาเสะได้เข้าพัดมา 
ในฤดูหนาวลมจากทะเลญี่ปุ่นจะถูกบังโดยเทือกเขามิคุนิจะทำให้เกิดหิมะตกตามแนวภูเขาในทางทิศเหนือ จะทำให้เหลือเพียงลมที่มีความชื้นต่ำพัดเข้ามาสู่ที่ราบ และในตลอดทั้งปีที่ราบคันโตทั้งหมด จะได้รับผลกระทบจากแสงอาทิตย์ได้ง่ายเนื่องจากท้องฟ้าโปร่ง แต่ลมที่มาจากทางเหนือนั้นจะทำให้อุณหภูมิลดลงสูงสุดก่อนพระอาทิตย์ขึ้นซึ่งอาจลดลงถึง -5 องศา ในฤดูหนาว แต่อุณหภูมิของกลางวันจะเพิ่มขึ้นมากถึง 7 ถึง 10 องศาเซลเซียส ในวันที่มีลมแห้งจากทางเหนืออุณหภูมิที่ร่างกายสัมผัสได้จะต่ำกว่าอุณหภูมิจริง
ที่ราบคันโตมักมีปริมาณไนเตรตและคลอไรด์ที่สูงมากในฤดูหนาว ซึ่งมีที่มาจากการเผาของเสียและอุตสาหกรรมในพื้นที่

**อ้างอิง**
คันโต
หมวดหมู่:ภูมิศาสตร์ภาคคันโต
วัดโพธิ์ (จังหวัดสงขลา)

วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหอยโข่ง อำเภอคลองหอยโข่ง จังหวัดสงขลา ปัจจุบัน พระครูประสุตโพธิคุณ ดำรงตำแหน่งเจ้าอาวาส
วัดโพธิ์ตั้งวัดเมื่อวันที่ 5 เมษายน พ.ศ. 2320 ในสมัยตอนปลายกรุงธนบุรี โดยมีพระอธิการทองสุขริเริ่มดำเนินการ ได้รับพระราชทานวิสุงคามสีมาประมาณ พ.ศ. 2442 ได้รับพระราชทานวิสุงคามสีมาครั้งหลังเมื่อวันที่ 12 มิถุนายน พ.ศ. 2540 กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544 พื้นที่โบราณสถานประมาณ 1 ไร่ 3 งาน 88 ตารางวา
อุโบสถสร้างเมื่อประมาณ พ.ศ. 2445 มีขนาดกว้าง 8 เมตร ยาว 10 เมตร เป็นอุโบสถโถงก่ออิฐถือปูนขนาดเล็ก หันหน้าสู่ทิศตะวันตก โครงหลังคาไม้ หลังคาทรงจั่วมุงด้วยกระเบื้องดินเผา พื้นปูด้วยกระเบื้องดินเผา มีฝาผนังก่ออิฐถือปูนสูงประมาณ 1 เมตร และประดับแผ่นกระเบื้องโปร่งเนื้อเซรามิกเคลือบเขียว หน้าบันอุโบสถเรียบ

**อ้างอิง**
โพธิ์
หมวดหมู่:โบราณสถานในจังหวัดสงขลา
หมวดหมู่:สิ่งก่อสร้างในอำเภอคลองหอยโข่ง
วัดพังกก

วัดพังกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา
วัดพังกกตั้งวัดเมื่อ พ.ศ. 2225 โดยมีสมภารทองเป็นผู้ริเริ่มดำเนินการ ก่อนที่จะสร้างวัดขึ้นมานั้นมีพระพุทธรูป 1 องค์และเจดีย์ 1 องค์ น่าจะเป็นวัดร้างมาก่อน วัดได้รับวิสุงคามสีมาเมื่อ พ.ศ. 2230 เดิมชาวบ้านเล่าขานกันมาว่าฝั่งตรงข้ามของวัดมีวัดชื่อว่า "วัดหนัง" ทั้งสองวัด ห่างกันประมาณ 300 เมตร ภายหลังได้ยุบวัดมาสร้างเป็น "วัดพังกก" กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544
อาคารเสนาสนะที่สำคัญ ได้แก่ อุโบสถก่ออิฐถือปูน โครงสร้างของหลังคาเป็นเครื่องไม้มุงกระเบื้องดินเผา บริเวณพื้นปูด้วยกระเบื้องดินเผาผนังด้านหลังก่ออิฐถือปูนปิดทึบ ส่วนด้านข้างทั้งสองด้านก่ออิฐถือปูนปิดทึบประมาณครึ่งหนึ่งของตัวอุโบสถ ภายในประดิษฐานพระพุทธรูปประทับนั่ง รูปแบบศิลปกรรมแสดงถึงศิลปกรรมท้องถิ่น ปูชนียวัตถุที่สำคัญ ได้แก่ พระพุทธรูปศิลาแลง พระเพลากว้าง 30 เซนติเมตร สูง 40 เซนติเมตร สมัยกรุงศรีอยุธยา ชาวบ้านเรียกกันว่า หลวงพ่อเดิม

**อ้างอิง**
พังกก
หมวดหมู่:โบราณสถานในจังหวัดสงขลา
ฉัตรเลิศ พงษ์ไชยกุล

ศาสตราจารย์ นพ.ฉัตรเลิศ พงษ์ไชยกุล (เกิด 25 มิถุนายน พ.ศ.  2511) เป็นแพทย์ผู้เชี่ยวชาญด้านอายุรกรรมของโรงพยาบาลศรีนคริทร์ จังหวัดขอนแก่น และยังเป็นอาจารย์สอนแพทย์ในมหาวิทยาลัยขอนแก่น ผลงานที่เด่นของฉัตรเลิศคือการคิดค้นเครื่องชั่งอิเล็กทรอนิกส์แบบที่ใช้ระบบหน่วยประมวลผลคำนวณปริมาณไขมันในร่างกาย และได้ทำการจดอนุสิทธิบัตรเป็นที่เรียบร้อย ภาวะฉุกเฉินระบบต่อมไร้ท่อ ทำให้ฉัตรเลิศได้ขึ้นบัญชีรายชื่อผู้ทรงคุณวุฒิเพื่อทำหน้าที่ประเมินผลงานวิชาการ จริยธรรมและจรรยาบรรณทางวิชาการ จากกองส่งเสริมและพัฒนาทุนทางปัญญา ฉัตรเลิศได้เขียนหนังสือตำราเรียนต่าง ๆ และหนังสือเกี่ยวกับด้านอายุรกรรม เช่น โรคเบาหวานและความผิดปกติที่เกี่ยวข้อง นอกจากนั้นฉัตรเลิศยังได้รับรางวัลนักวิจัยดีเด่นที่มีผลงานวิจัยที่เป็นประโยชน์ต่อวงวิชาการ จากคณะแพทย์ศาสตร์มหาวิทยาลัยขอนแก่น

**ผลงานในฐานตีพิมพ์ระดับนานาชาติ**
 มี Publication ปรากฏในฐานข้อมูล Pub Med จำนวน 90 เรื่อง- มี Publication ปรากฏในฐานข้อมูล Scopus จำนวน 94 เรื่อง- ผลงานวิจัยใน Google Scholar จำนวน 131 เรื่อง- มีค่า H-index = 19 และมีจำนวน citation = 1282 ในฐานข้อมูล Scopus- มีค่า H-index 26 และมีจำนวน citation = 2343 ในฐานข้อมูล Google Scholar- อยู่ในฐานข้อมูล researchgate

**บทความวิชาการ**
 An optimal intervention threshold of FRAX in postmenopausal Thai women - Prevalence and predictive factors of osteoporosis in Thai systemic sclerosis - FRAX score with and without bone mineral density: a comparison and factors affecting the discordance in osteoporosis treatment in Thais - Serum Uric Acid and Hypertension in Healthy Adult Thai Populations - Ketogenic Diet-Induced Diabetic Ketoacidosis in a Young Adult with Unrecognized Type 1 Diabetes - Prevalence of asymptomatic radiographic vertebral fracture in postmenopausal Thai women - Cost-effectiveness of denosumab for high-risk postmenopausal women with osteoporosis in Thailand - Incidence of and risk factors for post-parathyroidectomy hungry bone syndrome in patients with secondary hyperparathyroidism 

**รางวัล**
 พ.ศ. 2567 รางวัลอายุรแพทย์ดีเด่น (ด้านวิชาการ)- พ.ศ. 2566 รางวัลนักวิจัยดีเด่น ระดับเพชร

**งานเขียน**
 ภาวะฉุกเฉินระบบต่อมไร้ท่อ (พ.ศ.2548)- ตำราโรคกระดูกพรุน เล่ม 1 (พ.ศ.2552)- ตำราโรคกระดูกพรุน เล่ม 2 ( พ.ศ.2552)- กระดูกพรุน รู้เท่าทันป้องกันได้ (พ.ศ.2553)- โรงเบาหวานและความผิดปกติที่เกี่ยวข้อง (พ.ศ.2562)- โชคดีที่เป็นเบาหวาน  (พ.ศ.2557)
*รายงานการวิจัยเรื่องการศึกษาโรคกระดูกพรุนในผู้ป่วยกระดูกสะโพกหักที่เข้ารับการรักษาที่โรงพยาบาลศรีนครินทร์ (2548)
*รายงานการวิจัยเรื่องเกณฑ์ดัชนีมวลกายที่สัมพันธ์กับปัจจัยเสี่ยงทางสุขภาพในประชากรไทย : การศึกษาในโรงพยาบาลศรีนครินทร์ (พ.ศ.2548)
*สื่อเพื่อการเรียนรู้ด้วยตนเองสำหรับนักศึกษาแพทย์ ชั้นปีที่ 4 วิชาอายุรศาสตร์ 1 electronic resource : เรื่อง Approach to thyroid disorders

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
ชีวประวัติงานวิจัย
** Google Scholar Citation: chatlert pongchaiyakul
** SCOPUS Author Profile: chatlert pongchaiyakul
** forest: Chatlert Pongchaiyakulfix-attempted=yes 
** researchgate profile: Chatlert Pongchaiyakul
ชเว แท-จุน

ชเว แท-จุน (최태준; เกิด 7 กรกฎาคม ค.ศ. 1991) เป็นนักแสดงชาวเกาหลีใต้ เขาได้รับการยอมรับสำหรับบทร้ายครั้งแรกของเขาในละครลึกลับ-ภัยพิบัติเรื่อง Missing 9 (2017) เขาได้รับบทนำในละครประโลมโลกเรื่อง Exit (2018) และละครรักตลกเรื่อง So I Married the Anti-Fan (2021)

**อาชีพ**
เขาเปิดตัวการแสดงของเขาในฐานะนักแสดงเด็ก โดยรับบทเป็น โช อิน-ซ็อง วัยเด็ก ในละครโทรทัศน์เรื่อง Piano (2001)
เขาได้รับการยอมรับจากบทสมทบของเขาในละครแฟนตาซีเรื่อง Padam Padam (2011) และยังรับบทเป็นนักเรียนอันธพาลวัย 20 ปีในโรงเรียนมัธยมปลายในซีรีส์ดัดแปลงจากเว็บตูนเรื่อง Adolescence Medley (2013) เขายังแสดงในภาพยนตร์เรื่อง Eclipse (2016) ในฐานะนักแสดงนำ
เขาเป็นสมาชิกในรายการเรียลลิตี้โชว์ We Got Married ในปี ค.ศ. 2016 โดยจับคู่กับ ยุน โบ-มี แห่งวง เอพิงค์ เขากลายเป็นพิธีกรประจำในรายการวาไรตี้โชว์ของเกาหลี Hello Counselor ในเดือนกันยายนหลังจากเป็นแขกรับเชิญสองสัปดาห์ติดต่อกันในเดือนสิงหาคม 2016
ในปี ค.ศ. 2018 เขาได้รับบทนำเป็นครั้งแรกทางโทรทัศน์ในละคร 2 ตอนพิเศษเรื่อง Exit จากนั้นเขาก็ถูกคัดเลือกให้แสดงในซีรีส์โรแมนติกคอมเมดี้เรื่อง So I Married Anti-fan รับบทนำโดยอิงจากเว็บตูนชื่อเดียวกัน

**ชีวิตส่วนตัว**

**ความสัมพันธ์**
เมื่อวันที่ 7 มีนาคม ค.ศ. 2018 ได้รับการยืนยันจาก Huayi Brothers ว่าเขามีความสัมพันธ์กับนักแสดงหญิง พัก ชิน-ฮเย ตั้งแต่ปลายปี ค.ศ. 2017
เมื่อวันที่ 23 พฤศจิกายน ค.ศ. 2021 มีการประกาศว่า พัก ชิน-ฮเย กำลังตั้งครรภ์และทั้งสองคนกำลังเตรียมตัวแต่งงาน พวกเขาแต่งงานกันในวันที่ 22 มกราคม ค.ศ. 2022 ในพิธีคริสตจักรที่โบสถ์ในกรุงโซล They got married on January 22, 2022, in presence of friends and family in a church ceremony in Seoul.

**การรับราชการทหาร**
เขาเริ่มรับราชการทหารเมื่อวันที่ 1 สิงหาคม ค.ศ. 2019 และทำหน้าที่เป็นพนักงานบริการสาธารณะเนื่องจากปัญหาด้านสุขภาพ เขาปลดประจำการเมื่อวันที่ 18 พฤษภาคม ค.ศ. 2021

**อ้างอิง**
หมวดหมู่:นักแสดงภาพยนตร์ชาวเกาหลีใต้
หมวดหมู่:นักแสดงชายจากโซล
หมวดหมู่:กรณีพิพาทเรื่องอาณาเขตในทวีปยุโรป

หมวดหมู่:กรณีพิพาทเรื่องอาณาเขตแบ่งตามที่ตั้ง
หมวดหมู่:ภูมิศาสตร์ยุโรป
เบอร์เกอร์ข้าว

เบอร์เกอร์ข้าวไก่
เบอร์เกอร์ข้าว (rice burger หรือ italic=no) เป็นแฮมเบอร์เกอร์รูปแบบหนึ่งที่ใช้ข้าวอัดเป็นแผ่นมาใช้แทนขนมปังแฮมเบอร์เกอร์ เครือร้านอาหารจานด่วนมอสเบอร์เกอร์เป็นผู้ริเริ่มจำหน่ายเบอร์เกอร์ข้าวในประเทศญี่ปุ่นเมื่อปี ค.ศ. 1987 ตั้งแต่นั้นมาเบอร์เกอร์ข้าวก็กลายเป็นอาหารยอดนิยมในเอเชียตะวันออก  แมคโดนัลด์เริ่มจำหน่ายเบอร์เกอร์ข้าวในบางร้านที่มีสาขาในทวีปเอเชียเมื่อราวปี ค.ศ. 2005
ในประเทศเกาหลีใต้เป็นที่รู้จักในชื่อ "พับเบอร์เกอร์" ("พับ" มีความหมายว่า "ข้าว" ในภาษาเกาหลี) เบอร์เกอร์ข้าวแบบเกาหลียอดนิยมมีการใส่ไส้เช่นผัดกิมจิและทูน่ามายองเนส

**อ้างอิง**

**ดูเพิ่ม**
 work=Taipei Times- url-status=live  

**แหล่งข้อมูลอื่น**
 work=Just Food- work=NBC News- work=The Travel Tester- work=Good Food
หมวดหมู่:อาหารจากข้าวของญี่ปุ่น
หมวดหมู่:อาหารเวียดนาม
หมวดหมู่:อาหารจานด่วน
นินเท็นโด อีช็อป

นินเท็นโด อีช็อป (ニンテンドーeショップ; Nintendo eShop) เป็นบริการซื้อของเกมสื่อดิจิทัลโดยนินเท็นโด สำหรับที่ผูกกับบริการออนไลน์ของนินเท็นโด เน็ตเวิร์ก ได้แก่นินเท็นโด 3ดีเอส, วียู, นินเท็นโด สวิตช์และนินเท็นโด สวิตช์ 2 โดยไม่ต้องเชื่อมบริการออนไลน์ และเป็นรุ่นที่ 2 สืบต่อจาก วีช็อปแชนแนลและดีเอสไอช็อป เริ่มเปิดให้บริการแรกบนเครื่องนินเท็นโด 3ดีเอสในวันที่ 6 มิถุนายน พ.ศ. 2554 ต่อมาได้มีการเปิดเพิ่มบนเครื่องวียูในวันที่ 18 พฤศจิกายน พ.ศ. 2555 และเปิดให้บริการบนนินเท็นโด สวิตช์ในวันที่ 3 มีนาคม พ.ศ. 2560
ในวันที่ 16 กุมภาพันธ์ พ.ศ. 2565 นินเท็นโดได้ประกาศว่าเตรียมจะปิดให้บริการนินเท็นโด อีช็อปในแพลตฟอร์มของวียู และนินเท็นโด 3ดีเอส ภายในวันที่ 27 มีนาคม พ.ศ. 2566
ในวันที่ 2 เมษายน พ.ศ. 2568 ทางนินเท็นโด (Southeast Asia) ได้ประกาศว่าเตรียมจะเปิดบริการ นินเท็นโด สวิตช์ ออนไลน์ และ นินเท็นโด อีช็อป อย่างเป็นทางการในไทย, สิงคโปร์, มาเลเซีย และฟิลิปปินส์ ประมาณช่วงเดือนกรกฎาคมถึงกันยายน

**พื้นที่ให้บริการ**
ในเดือนสิงหาคม พ.ศ. 2567 นินเท็นโด อีช็อป ให้บริการจำหน่ายใน 46 ประเทศได้แก่:- Argentina อาร์เจนตินา- Australia ออสเตรเลีย- Austria ออสเตรีย- Belgium เบลเยียม- Brazil บราซิล- Bulgaria บัลแกเรีย- Canada แคนาดา- Chile ชิลี- China จีนefn|ในประเทศจีน นินเท็นโด อีช็อป สำหรับนินเท็นโด สวิตช์เป็นเวอร์ชันแยกที่รองรับโดยวีแชตของเทนเซ็นต์ SSO แทนที่บัญชีนินเท็นโด - Colombia โคลอมเบีย- Croatia โครเอเชีย- Cyprus ไซปรัส- Czech Republic สาธารณรัฐเช็ก- Denmark เดนมาร์ก- Estonia เอสโตเนีย- Finland ฟินแลนด์- France ฝรั่งเศส- Germany เยอรมนี- Greece กรีซ- Hong Kong ฮ่องกง- Hungary ฮังการี- Ireland ไอร์แลนด์- Israel อิสราเอล- Italy อิตาลี- Japan ญี่ปุ่น- Latvia ลัตเวีย- Lithuania ลิทัวเนีย- Luxembourg ลักเซมเบิร์ก- Malta มอลตา- Mexico เม็กซิโก- Netherlands เนเธอร์แลนด์- New Zealand นิวซีแลนด์- Norway นอร์เวย์- Peru เปรู- Poland โปแลนด์- Portugal โปรตุเกส- Romania โรมาเนีย- Slovakia สโลวาเกีย- Slovenia สโลวีเนีย- South Africa แอฟริกาใต้- South Korea เกาหลีใต้- Spain สเปน- Sweden สวีเดน- Switzerland สวิตเซอร์แลนด์- United Kingdom สหราชอาณาจักร- United States สหรัฐอเมริกา

**อ้างอิง**

หมวดหมู่:นินเท็นโด เน็ตเวิร์ก
ทามาโงกาเกโงฮัง

ทามาโงกาเกโงฮัง (ซ้าย) วางด้วยกันกับสึเกโมโนะและซุปมิโซะ
ทามาโงกาเกโงฮัง (แปลว่า "ข้าวราดไข่") เป็นอาหารเช้าญี่ปุ่นยอดนิยม ประกอบด้วยข้าวญี่ปุ่นหุงสุก ราดหน้าหรือผสมด้วยไข่ดิบและซอสถั่วเหลือง

**ภูมิหลัง**
ทามาโงกาเกโงฮังเป็นอาหารที่ปรุงโดยนำไข่ดิบมาราดหน้าหรือผสมกับข้าว บางครั้งใช้ไข่ที่ตีแล้วนอกเหนือจากการใช้ไข่ที่ยังไม่ตี บางครั้งใช้เพียงไข่แดง
อาหารนี้มีหลากหลายชื่อเรียกในญี่่ปุ่น เช่น "ทามาโงกาเกโงฮัง" (โกฮัง/โงฮัง มีความหมายว่าข้าวหรืออาหาร กาเกะ/งาเกะ มีความหมายว่าราด), "ทามาโงกาเกเมชิ" (เมชิ มีความหมายว่าข้าวหรืออาหาร), "ทามาโงโงฮัง" หรือเรียกเพียงสั้น ๆ ว่า "ทามาโงกาเกะ" คำว่า ทามาโงะ (ไข่) อาจเขียนเป็น 玉子 (ไข่ใช้ทำอาหาร) นอกเหนือจากการเขียนเป็นอักษรตัวเดียวว่า 卵 (ไข่ดิบ)

**วิธีปรุง**
ข้าวและไข่ก่อนผสม
วิธีปรุงคือการผสมไข่ดิบและข้าวญี่ปุ่นอย่างง่าย ๆ ในชามข้าว ข้าวอาจเป็นข้าวที่เย็นแล้ว ข้าวที่เพิ่งหุงเสร็จ หรือข้าวที่นำไปอุ่นใหม่ก็ได้ ไข่อาจจะตอกใส่ชามข้าวโดยตรง (ก่อนหรือหลังใส่ข้าว) หรืออาจจะตอกใส่ชามที่แยกต่างหากก่อนก็ได้ บางคนขุดกองข้าวเป็นรูป "บ่อน้ำ" สำหรับใส่ไข่เข้าไป 

**อ้างอิง**

**ดูเพิ่ม**
ออมไรซ์
*อาหารญี่ปุ่น
หมวดหมู่:อาหารญี่ปุ่น
หมวดหมู่:อาหารจากไข่
เคียวโกะ โยชิเนะ

เคียวโกะ โยชิเนะ (Yoshine Kyōko) เป็นนักแสดงชาวญี่ปุ่น สังกัดเจแปนมิวสิคเอ็นเตอร์เทนเมนท์
โยชิเนะได้มีผลงานการแสดงครั้งแรกในละครโทรทัศน์ญี่ปุ่นของสถานีโทรทัศน์ฟูจิทีวีเรื่อง ป่วนหัวใจรักแม่นางซิน (Last Cinderlla) ในปี ค.ศ. 2013 และในปี 2014 กับผลงานการแสดงภาพยนตร์เรื่องแรกโมโนโอกิโนะเปียโน (物置のピアノ) และฮานาโกะ นักแปลสาวหัวใจแกร่ง แสดงเป็น ฟูจิโกะ ลูกสาวของเร็นโกะ ซึ่งเป็นการแสดงอาซาโดระของเธอในปีเดียวกัน ท้ายปี 2016 โยชิเนะได้แสดงนำครั้งแรกในอาซาโดระเรื่องสาวน้อยหัวใจถักร้อย (Beppinsan)  ในปี 2018 โยชิเนะได้รับรางวัลเจแปนอาคาเดมีอวอร์ดครั้งที่ 42 สาขานักแสดงมาใหม่จากผลงานการแสดงภาพยนตร์เรื่องสวยสยอง และ ชิริสึบากิ

**รางวัล**

**อ้างอิง**
หมวดหมู่:บุคคลจากโตเกียว
หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
กองทุนราษฎรประสงค์

ไฟล์:พริษฐ์ ชิวารักษ์ เพนกวิน Parit Chiwarak Penguin.jpg|thumb|left|พริษฐ์ ชิวารักษ์ หนึ่งในบุคคลที่ได้รับการปล่อยตัวโดยความช่วยเหลือจากกองทุนราษฎรประสงค์เมื่อ 24 กุมภาพันธ์ 2565
กองทุนราษฎรประสงค์ เป็นกองทุนช่วยเหลือเงินประกันตัวผู้ต้องหาคดีทางการเมือง ก่อตั้งในชื่อนี้เมื่อ พ.ศ. 2564 โดยไอดา อรุณวงศ์ ณ อยุธยา และชลิตา บัณฑุวงศ์ รวบรวมเงินตั้งต้นจากกองทุนช่วยเหลือเงินประกันตัวคดีการเมือง 2 กองทุนหลังเกิดรัฐประหารในประเทศไทย พ.ศ. 2557 ได้แก่กองทุนประกันคดีการเมืองในศาลทหาร ตั้งขึ้นเมื่อ พ.ศ. 2557 และกองทุนคดี "คนอยากเลือกตั้ง" ในศาลพลเรือน ตั้งขึ้นเมื่อ พ.ศ. 2561
ต่อมาเมื่อวันที่ 25 มีนาคม พ.ศ. 2565 ไอดาและชลิตาได้จัดตั้งมูลนิธิสิทธิอิสราขึ้นมาเพื่อดูแลบัญชีกองทุนแทน โดยไอดาเป็นประธานกรรมการ และชลิตาเป็นรองประธานกรรมการและเหรัญญิก

**เหตุการณ์สำคัญ**
วันที่ 28 มีนาคม 2564 ที่หน้าทำเนียบรัฐบาล เจ้าหน้าที่ตำรวจสลายการชุมนุมหมู่บ้านทะลุฟ้า มีผู้ชุมนุมจำนวน 99 คนถูกควบคุมตัวไปที่สโมสรตำรวจ โดยกองทุนราษฎรประสงค์ต้องระดมเงินภายในคืนวันนั้นเพื่อวางประกันในวงเงินคนละ 20,000 บาท หรือ 1,980,000 บาทสำหรับทั้ง 99 คน ที่จะถูกนำตัวไปฝากขังที่ศาลแขวงดุสิตในวันรุ่งขึ้น ต่อมาในวันที่ 29 มีนาคม 2564 เวลา 6.46 น. กองทุนราษฎรประสงค์ได้ประกาศยอดเงินระดมทุนทางเพจเฟซบุ๊ก ว่าผลการระดมทุนทำให้ขณะนั้นยอดเงินในบัญชีมีสูงถึงกว่า 6 ล้านบาท เพียงพอสำหรับการวางประกันผู้ต้องหาทุกคน
วันที่ 22 กุมภาพันธ์ 2565 เกิดเหตุการณ์ระดมเงินครั้งใหญ่ครั้งที่สองของกองทุนราษฎรประสงค์ โดยมีประกาศระดมเงินทางเพจเฟซบุ๊กของกองทุนราษฎรประสงค์ว่าต้องใช้เงิน 2,800,000 บาทภายในหนึ่งชั่วโมงข้างหน้า เพื่อวางประกันอานนท์ นำภา และพริษฐ์ ชิวารักษ์ และได้รับยอดเงินบริจาคกว่า 10 ล้านบาทภายใน 3 ชั่วโมง
วันที่ 22 พฤศจิกายน 2565 ศาลอาญามีคำสั่งไม่อนุญาตให้ปล่อยตัวชั่วคราวจำเลยจำนวนสามคนโดยใช้เงินประกันจากกองทุนราษฎรประสงค์ โดยระบุว่านายประกันและเงินประกันไม่เกี่ยวข้องกับผู้กำกับดูแล ทนายความจึงได้ยื่นคำร้องใหม่โดยใช้เงินส่วนตัวของผู้เสนอตัวเป็นผู้กำกับดูแลเอง ศาลถึงได้อนุญาตให้ประกัน

**อ้างอิง**

**แหล่งข้อมูลอื่น**
  มูลนิธิสิทธิอิสรา- กองทุนราษฎรประสงค์
ราษฎรประสงค์
หมวดหมู่:รัฐประหารในประเทศไทย พ.ศ. 2557
หมวดหมู่:การประท้วงในประเทศไทย พ.ศ. 2563–2564
อุทกภัยใหญ่ฮันชิง ค.ศ. 1938

ความเสียหายจากน้ำท่วมฮันชิงที่ซันโนะมิยะ
ความเสียหายในอาชิยะ
รถรางเมืองโคเบะได้รับความเสียหายจากน้ำท่วมฮันชิง
อุทกภัยใหญ่ฮันชิง ค.ศ. 1938 หรือ น้ำท่วมใหญ่ฮันชิง (阪神大水害) เกิดขึ้นเมื่อวันที่ 3 กรกฎาคม ถึง 5 กรกฎาคม ค.ศ. 1938 เกิดจากฝนตกหนักซึ่งส่งผลให้เกิดดินถล่มและน้ำท่วมในหลายพื้นที่ของภูเขารกโก ส่งผลกระทบในจังหวัดเฮียวโงะ ประเทศญี่ปุ่น ตามรายงานของรัฐบาลญี่ปุ่นฝนตกหนักก่อให้เกิดน้ำท่วมฉับพลันและตะกอนไหล ซึ่งส่งผลกระทบในพื้นที่ภูเขาร็อกโกะ โคเบะ และนิชิโนมิยะ ทำให้มีผู้เสียชีวิต 715 คน

**อ้างอิง**

**ดูเพิ่ม**
 แผ่นดินไหวใหญ่ฮันชิง ค.ศ. 1995

**แหล่งข้อมูลอื่น**
 language=ja- Cite web|last=|first=|title=阪神大水害に関するトピックス|url=https://www.asahi.com/topics/word/%E9%98%AA%E7%A5%9E%E5%A4%A7%E6%B0%B4%E5%AE%B3.html|url-status=live|access-date=2021-06-22|website=朝日新聞デジタル|language=ja- อุทกภัยใหญ่ฮันชิง ค.ศ. 1938
หมวดหมู่:อุทกภัยในประเทศญี่ปุ่น
หมวดหมู่:จังหวัดเฮียวโงะ
หมวดหมู่:โคเบะ
วิกิพีเดีย:โครงการวิกิประเทศโปรตุเกส

200px
ยินดีต้อนรับสู่ โครงการวิกิประเทศโปรตุเกส พื้นที่ในวิกิพีเดียสำหรับการพัฒนาและปรับปรุงทุกบทความที่เกี่ยวข้องกับ ประเทศโปรตุเกส  โครงการนี้หวังว่าจะเป็นส่วนหนึ่งในการช่วยเหลือชาววิกิพีเดียในการเขียนบทความที่เกี่ยวข้องกับประเทศโปรตุเกส เพื่อให้วิกิพีเดียเป็นแหล่งข้อมูลเกี่ยวกับประเทศโปรตุเกสที่น่าเชื่อถือ หากคุณมีความคิดเห็น โปรดเสนอได้ที่สภาฝอยทอง (หน้าพูดคุย)
สำหรับข้อมูลอื่น ๆ เกี่ยวกับโครงการวิกิ โปรดดูเพิ่มเติมที่ วิกิพีเดีย:โครงการวิกิ

**โครงการวิกิพี่น้อง**
 โครงการวิกิประเทศ- โครงการวิกิภูมิศาสตร์- โครงการวิกิทวีปยุโรป

**ส่วนเกี่ยวข้อง**

**บทความหลัก**
 ประเทศโปรตุเกส

**หมวดหมู่**

**ทรัพยากร**
 วิกิพีเดีย:คู่มือการเขียน

**แม่แบบ**
ใส่แม่แบบ บทความประเทศโปรตุเกส ไว้ที่ด้านบนสุดของหน้าพูดคุยของแต่ละบทความ
ลูฮันสก์

ลูฮันสก์ (Луга́нськ, uk-Луганськ.ogg) หรือ ลูกันสค์ (Луга́нск, pron) เดิมมีชื่อว่า โวโรชีลอฟกรัด (Ворошиловгра́д; ค.ศ. 1935–1958 และ ค.ศ. 1970–1990) เป็นนครทางตะวันออกของประเทศยูเครนใกล้กับชายแดนประเทศรัสเซีย ตั้งในภูมิภาคดอนบัสซึ่งเป็นกรณีพิพาทในปัจจุบัน ลูฮันสก์เป็นเมืองหลวงและศูนย์กลางการบริหารของสาธารณรัฐประชาชนลูฮันสก์ซึ่งได้รับการสถาปนาใน ค.ศ. 2014 โดยกลุ่มแบ่งแยกดินแดนที่สนับสนุนรัสเซีย ตัวนครลูฮันสก์และพื้นที่โดยรอบเป็นหนึ่งในสมรภูมิหลักในสงครามดอนบัส ลูฮันสก์เป็นศูนย์กลางการบริหารของแคว้นลูฮันสก์จนกระทั่งถูกสาธารณรัฐประชาชนลูฮันสก์ยึดครอง ประมาณกันว่าใน ค.ศ. 2021 นครนี้มีประชากร 399,559 คน

**อ้างอิง**
หมวดหมู่:นครในประเทศยูเครน
หมวดหมู่:แคว้นลูฮันสก์
หมวดหมู่:กรณีพิพาทเรื่องอาณาเขตยูเครน
ซูมือ

ซูมือ (Су́ми, uk-Суми.ogg) เป็นนครในภาคตะวันออกเฉียงเหนือของประเทศยูเครนและเป็นเมืองหลักของแคว้นซูมือ นอกจากนี้ยังเป็นศูนย์กลางการบริหารของเขตซูมือซึ่งอยู่ในแคว้นเดียวกัน ประมาณกันว่าใน ค.ศ. 2021 นครนี้มีประชากร 259,660 คน

**อ้างอิง**
หมวดหมู่:นครในประเทศยูเครน
หมวดหมู่:แคว้นซูมือ
แชร์นีฮิว

แชร์นีฮิว (Черні́гів, Uk-Чернігів.ogg) หรือที่ยังรู้จักกันในนาม เชียร์นีกอฟ (Черни́гов, pron) และ ตแชร์ญีคุฟ (Czernihów, pron) เป็นนครและเทศบาลในภาคเหนือของประเทศยูเครน ทำหน้าที่เป็นศูนย์กลางการบริหารของแคว้นแชร์นีฮิวและเขตแชร์นีฮิวซึ่งอยู่ในแคว้นดังกล่าว ประมาณกันว่าใน ค.ศ. 2021 นครนี้มีประชากร 285,234 คน

**ภูมิศาสตร์**
แชร์นีฮิวตั้งอยู่ริมฝั่งแม่น้ำแดสนา อยู่ห่างจากเคียฟไปทางตะวันออกเฉียงเหนือค่อนไปทางเหนือ mi 
พื้นที่นี้มีท่าอากาศยานแชร์นีฮิวแชสตอวึตเซียรองรับการสัญจรทางอากาศ และในช่วงสงครามเย็นยังเป็นที่ตั้งของฐานทัพอากาศแชร์นีฮิว

**อ้างอิง**
หมวดหมู่:นครในประเทศยูเครน
หมวดหมู่:แคว้นแชร์นีฮิว
มือกอลายิว

มือกอลายิว (Микола́їв, uk-Миколаїв.ogg) เดิมชื่อ นีโคลาเยฟ (Никола́ев, pron) เป็นนครและเทศบาลทางตอนใต้ของประเทศยูเครนและเป็นศูนย์กลางการบริหารของแคว้นมือกอลายิว มีประชากร 476,101 คน (ประมาณการ ค.ศ. 2021)
มือกอลายิวเป็นศูนย์กลางการคมนาคมขนส่งที่สำคัญของประเทศยูเครน (ท่าเรือทะเล ท่าเรือพาณิชย์ ท่าเรือแม่น้ำ ชุมทางหลวงและชุมทางรถไฟ ท่าอากาศยาน) และอาจกล่าวได้ว่านครนี้เป็นศูนย์กลางการต่อเรือหลักของทะเลดำ เพราะนอกจากอู่ต่อเรือสามแห่งในนครแล้ว มือกอลายิวยังมีศูนย์วิจัยหลายแห่งที่เชี่ยวชาญด้านการต่อเรือ เช่น ศูนย์วิจัยและออกแบบการต่อเรือแห่งรัฐ, ศูนย์ซอเรีย-มัชปรอแอกต์ และศูนย์อื่น ๆ
ผังที่เป็นระเบียบของนครมือกอลายิวสะท้อนให้เห็นว่ามีการวางแผนพัฒนานครอย่างดีนับตั้งแต่การก่อตั้ง ถนนสายหลักซึ่งรวมถึงถนนสายสามสายที่ทอดตัวในแนวตะวันออก-ตะวันตกมีความกว้างมากและมีต้นไม้เรียงราย พื้นที่ส่วนใหญ่ของมือกอลายิวประกอบด้วยสวนสาธารณะที่สวยงาม สวนแปแรมอฮีเป็นสวนสาธารณะขนาดใหญ่บนคาบสมุทรทางทิศเหนือของใจกลางนครมือกอลายิว บนฝั่งเหนือของแม่น้ำอินฮุล

**อ้างอิง**
หมวดหมู่:นครในประเทศยูเครน
หมวดหมู่:แคว้นมือกอลายิว
มากียิวกา

มากียิวกา (Макі́ївка, pron) หรือ มาเคเยฟคา (Маке́евка, pron) เป็นเมืองอุตสาหกรรมในแคว้นดอแนตสก์ ทางภาคตะวันออกของประเทศยูเครน ตั้งอยู่ห่างจากดอแนตสก์ (เมืองหลักของแคว้น) ประมาณ 15 กิโลเมตร (9.3 ไมล์) มากียิวกาเป็นศูนย์กลางด้านโลหการและการทำเหมืองถ่านหินชั้นนำของแอ่งดอแนตส์ โดยมีอุตสาหกรรมหนักและโรงผลิตถ่านโค้กสนับสนุนอุตสาหกรรมเหล็กกล้าและถ่านหินในท้องถิ่น แม้ว่าจะได้รับการรับรองจากประชาคมระหว่างประเทศว่าเป็นส่วนหนึ่งของยูเครน แต่ในทางพฤตินัยเมืองนี้อยู่ภายใต้การบริหารของสาธารณรัฐประชาชนดอแนตสก์หลังจากถูกกองกำลังที่สนับสนุนรัสเซียเข้ายึดครองใน ค.ศ. 2014 มากียิวกามีประชากร 340,337 คน (ประมาณการ ค.ศ. 2021)

**อ้างอิง**
หมวดหมู่:นครในแคว้นดอแนตสก์
หมวดหมู่:กรณีพิพาทเรื่องอาณาเขตยูเครน
พิษรักรอยอดีต

พิษรักรอยอดีต เป็นละครโทรทัศน์แนวชีวิตสมัยใหม่ที่ออกอากาศในปี พ.ศ. 2565 ผลิตโดย เดอะ วัน เอ็นเตอร์ไพรส์ เขียนบทโทรทัศน์โดย ชวนนท์ สารพัฒน์ กำกับการแสดงโดย ธนวัจน์ ปัญญารินทร์ นำแสดงโดย มารี เบิร์นเนอร์, นรภัทร วิไลพันธุ์, น้ำทิพย์ จงรัชตวิบูลย์, พศุตม์ บานแย้ม เป็นต้น ออกอากาศทางช่องวัน 31 ทุกวันจันทร์-อังคาร เวลา 20.30 น. เริ่มวันที่ 21 มีนาคม พ.ศ. 2565 และสามารถดูย้อนหลังได้ที่แอปพลิเคชัน iQIYI เป็นที่แรกเวลา 22.30 น.
พิษรักรอยอดีต เป็นโครงการละครที่รวมนักแสดงจากโครงการ THE Next One การค้นหานักแสดงหน้าใหม่ของช่องวัน 31

**เรื่องย่อ**
เมื่อศาสตร์การฝังเข็ม ไม่ได้เป็นเพียงแค่ศาสตร์แห่งการรักษา แต่ยังถูกนำมาใช้ในการล้างแค้น ผิง (มารี เบรินเนอร์) หญิงสาวที่ถูกกระทำจากชายที่เธอรัก อย่าง เฟย (พศุตม์ บานแย้ม) และคนที่เธอนั้นไว้เนื้อเชื่อใจที่สุด อย่าง นิสา (น้ำทิพย์ จงรัชตวิบูลย์) ในความโชคร้ายนั้น ก็ยังมีเรื่องดี ๆ สำหรับเธออยู่ เมื่อ โช (นรภัทร วิไลพันธุ์) เพื่อนที่โตมาพร้อมกันและพร้อมจะอยู่เคียงข้างเธอเสมอไม่ว่าจะเกิดเรื่องอะไรขึ้น ความเจ็บปวดที่เธอนั้นได้รับ ทำให้ชีวิตของเธอเหมือนตายทั้งเป็น เมื่อความแค้นจากพิษรักในอดีตที่ฝังใจ เธอจึงกลับมาล้างแค้นกับทุก ๆ คนที่ทำลายชีวิตของเธอในแบบที่ทุกคนไม่คาดคิด

**นักแสดง**

**อ้างอิง**
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หลันเป้ง

หลันเป้ง (เสียชีวิต ค.ศ. 196) มีชื่อในภาษาจีนกลางว่า เห่า เหมิง (p=Hǎo Méng) เป็นนายทหารใต้บังคับบัญชาของขุนศึกลิโป้ในช่วงปลายราชวงศ์ฮั่นตะวันออกของจีน

**ในบันทึกประวัติศาสตร์**
หลันเป้งเป็นชาวเมืองโห้ลาย (河內郡 เหอเน่ยจวิ้น) ซึ่งปัจจุบันคือเมืองเจียวจั้ง มณฑลเหอหนาน วันหนึ่งในเดือนกรกฎาคมหรือสิงหาคม ค.ศ. 196 หลันเป้งก่อกบฏต่อลิโป้ในเมืองแห้ฝือ (下邳 เซี่ยพี; ปัจจุบันคืออำเภอนครพีโจว มณฑลเจียงซู) เมืองเอกของมณฑลชีจิ๋วเขตอำนาจของลิโป้ และนำคนเข้าโจมตีที่ว่าการของลิโป้ หลันเป้งไม่สามารถตีเข้าไปในอาคารได้ ลิโป้ไม่รู้ถึงตัวตนที่แท้จริงของกบฏ แต่เขาได้ยินเสียงโห่ร้องและจับสำเนียงของฝ่ายกบฏได้ว่ามาจากเมืองโห้ลาย เมื่อกบฏกำลังโจมตีลิโป้อยู่ในสภาพตัวเปล่าและผมยุ่งเหยิง ลิโป้และภรรยาหลบหนีไปโดยการปีนข้ามกำแพงแล้วหนีไปยังค่ายยของโกซุ่นผู้ใต้บังคับบัญชาคนหนึ่งของลิโป้ ลิโป้บอกโกซุ่นถึงเรื่องสำเนียงเมืองโห้ลายที่เขาได้ยิน โกซุ่นจึงอนุมานได้ว่าผู้นำกบฏต้องเป็นหลันเป้ง โกซุ่นจึงนำกองกำลังยกไปยังที่ว่าการของลิโป้และต้อนพวกกบฏโดยยิงเกาทัณฑ์ไฟใส่
โจเสงผู้ใต้บังคับบัญชาของหลันเป้งปฏิเสธที่จะทรยศลิโป้จึงหันมาต่อต้านและเข้ารบกับหลันเป้ง ระหว่างการต่อสู้ หลันเป้งใช้หอกแทงโจเสงได้รับบาดเจ็บ แต่โจเสงก็ใช้ดาบตัดแขนข้างหนึ่งของหลันเป้งได้ จากนั้นโกซุ่นจึงปรากฏตัวเข้าโจมตีค่ายของหลันเป้งและตัดศีรษะหลันเป้งได้ ลิโป้ชื่นชมโจเสงที่ยังคงความภักดีต่อตนและมอบหมายให้โจเสงเป็นผู้ดูแลคนของหลันเป้ง

**ในนิยายสามก๊ก**
ในนิยายอิงประวัติศาสตร์เรื่องสามก๊กที่ประพันธ์ในศตวรรษที่ 14 เมื่อลิโป้ถูกทัพของโจโฉล้อมไว้ในยุทธการที่แห้ฝือ ลิโป้ส่งหลันเป้งไปช่วยคุ้มกันเค้ากี๋ (許汜 สฺวี่ ซื่ิอ) และอ๋องก้าย (王楷 หวัง ไข่) ในการเดินทางไปขอกำลังเสริมจากอ้วนสุด ระหว่างเดินทางกลับ หลันเป้งถูกเตียวหุยซุ่มโจมตีและจับตัวมาได้ แล้วถูกโจโฉสั่งประหารชีวิต

**อ้างอิง**
 ตันซิ่ว (ศตวรรษที่ 3). จดหมายเหตุสามก๊ก (ซันกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).- ล่อกวนตง (ศตวรรษที่ 14). สามก๊ก (ซันกั๋วจเหยี่ยนอี้).

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในปี พ.ศ. 739
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:นายพลจากมณฑลเหอหนาน
หมวดหมู่:นายทหารของลิโป้
หมวดหมู่:มาริโอปาร์ตี

หมวดหมู่:เกมจากค่ายฮัดสันซอฟต์
หมวดหมู่:วิดีโอเกมปาร์ตี
หมวดหมู่:วิดีโอเกมที่พัฒนาขึ้นในประเทศญี่ปุ่น
อามะ โนะ อิวาโตะ

อามะ-โนะ-อิวาโตะ (แปลว่า "ถ้ำหินสวรรค์") เป็นถ้ำในเทพปกรณัมญี่ปุ่น จากความที่ปรากฏใน โคจิกิ และ นิฮนโชกิ พฤติกรรมสร้างความเดือดร้อนของเทพซูซาโนโอะ เทพแห่งพายุของญี่ปุ่น ทำให้เทพีอามาเตราซุพี่สาวของเทพซูซาโนโอะหนีไปซ่อนตัวในถ้ำอามะ-โนะ-อิวาโตะ แผ่นดินจึงตกอยู่ในความมืด
เพื่อจะนำเทพีอามาเตราซุออกมาจากถ้ำ เทพอีกองค์ที่ชื่อว่ายาโอะ-โยโนซุ-โนะ-คามิได้จัดงานเลี้ยงด้านนอกถ้ำตามคำแนะนำของเทพโอโมอิกาเนะ เทพธิดาอาเมะ-โนะ-อูซูเมะ-โนะ-มิโกโตะแสดงการร่ายรำสร้างเสียงหัวเราะ เทพีอามาเตราซุสงสัยเรื่องการสังสรรค์ด้านนอกจึงมองออกมาจากทางเข้าถ้ำ แล้วตะลึงกับเงาสะท้อนของตนเองในกระจกยาตะ โนะ คางามิ ซึ่งเทพองค์อื่น ๆ สร้างขึ้นและแขวนไว้หน้าถ้ำ แล้วยืนนิ่งไป เทพอาเมะ-โนะ-ทาจิคาราโอะ จึงออกแรงเปิดถ้ำและโลกก็กลับมาสว่างไสวอีกครั้ง เมื่อเทพีอามาเตราซุก้าวออกจากถ้ำ จึงมีการปิดตราศักดิ์สิทธิ์ก็ไว้หน้าถ้ำเพื่อไม่ให้เทพีอามาเตราซุกลับเข้าไปซ่อนตัวอีก

**ฮิงาชิฮงงุ**
ศาลเจ้าหลักชื่อฮิงาชิฮงงุ และหอสักการะชื่อนิชิฮงงุ (หอตะวันตก) หันหน้าเข้าหากันจากสองฝากของช่องเขาแม่น้ำอิวาโตะ ถ้ำอามะ-โนะ-อิวาโตะเป็นสถานที่สักการะในเทศกาลและเป็นถ้ำหินที่อยู่อีกฟากหนึ่งของแม่น้ำอิวาโตะจากนิชิฮงงุ สามารถมองเห็นถ้ำได้จากนิชิฮงงุหลังจากเข้าร่วมพิธีกรรมของลัทธิชินโตเพื่อการชำระให้บริสุทธิ์ แต่ไม่อนุญาตให้ถ่ายภาพทุกรูปแบบ
บริเวณนี้มีต้นไม้และต้นไม้เก่าแก่เป็นจำนวนมาก นอกจากนี้ยังมีต้นแปะก๊วยโบราณและต้นโองาตามาโนกิ (Magnolia compressa) ที่หายาก ซึ่งถือเป็นสิ่งศักดิ์สิทธิ์ในประเทศญี่ปุ่นมาตั้งแต่สมัยโบราณ
ไฟล์:Amanoyasugawara-panorama.jpg|center|thumb|600x600px|เชื่อกันว่าเหล่าเทพแห่งทากามางาฮาระได้มารวมตัวกันและปรึกษาถึงวิธีพาเทพีอามาเตราซุออกมาจากถ้ำที่ริมแม่น้ำสายนี้ที่ชื่ออามะ-โนะ-ยาซูงาวาระ (Ama no Yasugawara) ที่ศาลเจ้าอิมะ-โนะ-อิวาโตะ เมืองทากาจิโฮะ จังหวัดมิยาซากิ

**อ้างอิง**
หมวดหมู่:เทพเจ้าชินโต
หมวดหมู่:เทพเจ้าญี่ปุ่น
หมวดหมู่:บทความที่มีข้อความภาษาญี่ปุ่น
หลานโจวซอรัส

หลานโจวซอรัส (Lanzhousaurus; lit|"กิ้งก่าหลานโจว") เป็นสกุลหนึ่งของไดโนเสาร์ประเภทออร์นิโธพอด หลานโจวซอรัสอาศัยอยู่ที่มณฑลกานซู่ในยุคครีเทเชียสตอนต้น (Barremian) โดยมีการค้นพบและฟื้นฟูโครงกระดูกบางส่วนจากกลุ่มเหอโก่ว ได้รับการบรรยายโดย You, Ji และ Li ใน ค.ศ. 2005 และเป็นชนิดต้นแบบกับชนิดเดียวในชื่อ Lanzhousaurus magnidens มีการประมาณการว่ามันมีความยาวประมาณ 10 เมตร และหนัก 6 ตัน

**อ้างอิง**
หมวดหมู่:ไดโนเสาร์ในเอเชียยุคครีเทเชียสตอนต้น
หมวดหมู่:เคลดอิกัวโนดอน
หมวดหมู่:สกุลออร์นิทิสเกีย
สำนักงานรักษาความปลอดภัย องค์การสงเคราะห์ทหารผ่านศึก

สำนักงานรักษาความปลอดภัย องค์การสงเคราะห์ทหารผ่านศึก ในพระบรมราชูปถัมภ์ (The Office of Security, The War Veterans Organization of Thailand Under Royal Patronage His majesty the King) หรือย่อว่า สปภ.อผศ. เป็นหน่วยงานอิสระ อยู่ภายใต้หน่วยงานกิจการพิเศษ ที่ขึ้นตรงต่อผู้อำนวยการองค์การสงเคราะห์ทหารผ่านศึก

**ประวัติ**
สำนักงานรักษาความปลอดภัย ได้ถูกนำเสนอครั้งแรกในการประชุมสภาทหารผ่านศึก ครั้งที่ 3/2522 เมื่อวันที่ 27 กรกฎาคม พ.ศ. 2522 โดย พล.อ. ยศ เทพหัสดิน ณ อยุธยา ได้เสนอหลักการที่จะจัดตั้งสำนักงานรักษาความปลอดภัย เพื่อช่วยเหลือทหารผ่านศึก นอกประจำการ มีงานทำ ยกระดับความปลอดภัยให้มีมาตรฐาน และใช้ทักษะจากการเข้ารับราชการทหารให้เป็นประโยชน์ด้านความมั่นคง ซึ่งที่ประชุมที่มี พล.อ. เปรม ติณสูลานนท์ เป็นประธานในที่ประชุมได้มีมติรับหลักการเพื่อไปพิจารณาโครงการดังกล่าว
ต่อมาในการประชุมสภาทหารผ่านศึก ครั้งที่ 5/2522 เมื่อวันที่ 7 ธันวาคม พ.ศ. 2522 ที่ประชุมได้มีมติให้อนุมัติโครงการจัดตั้งสำนักงานรักษาความปลอดภัย จึงได้ถือว่าวันที่ได้อนุมัติโครงการเป็นวันคล้ายวันจัดตั้ง และได้เปิดดำเนินการจริงในวันที่ 5 กุมภาพันธ์ พ.ศ. 2523 

**ภารกิจ**
ให้การศึกษาอบรม และพัฒนาศักยภาพอาชีพด้านการรักษาความปลอดภัย และให้บริการรักษาความปลอดภัย สนับสนุนกิจการขององค์การสงเคราะห์ทหารผ่านศึก และการกุศลสาธารณะอื่น ๆ

**วัตถุประสงค์**
# เพื่อจัดหางานให้ทหารผ่านศึก ทหารนอกประจำการและครอบครัว ทำหน้าที่รักษาความปลอดภัยให้กับสถานที่ราชการ หน่วยงานของรัฐ และเอกชน โดยองค์การสงเคราะห์ทหารผ่านศึกจะเป็นผู้ฝึกอบรมทบทวน และเป็นผู้จัดหางานให้
# ปรับปรุงมาตรฐานการรักษาความปลอดภัยให้แก่ทหารผ่านศึก ทหารนอกประจำการที่มาปฏิบัติงานให้สูงขึ้นและใช้เป็นอาชีพได้
# ช่วยเหลือด้านความมั่นคงและปลอดภัยให้กับประเทศ ตามนโยบายของกระทรวงกลาโหม

**โครงสร้าง**
ไฟล์:Thai Veterans Security Guard.jpg|thumb|300x300px|เจ้าหน้าที่รักษาความปลอดภัย กำลังอำนวยการจราจรบนถนนราชดำเนินนอก หน้า ส.ป.ก. ซึ่งเป็นอีกหน่วยงานที่รับบริการจาก สปภ.อผศ.
สำนักงานรักษาความปลอดภัย องค์การส่งเคราะห์ทหารผ่านศึกฯ แบ่งโครงสร้างออกเป็น 8 ส่วนงาน 1 ศูนย์ และ 1 โรงเรียน- ส่วนอำนวยการ- ส่วนส่งกำลังบำรุง- ศูนย์กรรมวิธีข้อมูล- ส่วนดำเนินงาน- ส่วนปฏิบัติการ - ส่วนการเงิน - ส่วนบัญชี- ส่วนการตลาด- ส่วนนิติการ- โรงเรียนรักษาความปลอดภัย องค์การสงเคราะห์ทหารผ่านศึกฯ

**การดำเนินงาน**
เจ้าหน้าที่รักษาความปลอดภัย ของ สปภ.อพศ. มีการจัดระบบการทำงานโดยมีหัวหน้าชุด / หัวหน้าผลัด ในการควบคุมสั่งการและดูแลตามจุดต่าง ๆ โดยเป็นคนที่มีความสามารถในการปกครอง และประสานงานกับผู้ว่าจ้างได้ดี 
เจ้าหน้าที่สายตรวจ จะคอยควบคุมตรวจสอบการทำงานของเจ้าหน้าที่รักษาความปลอดภัยตามจุดต่าง ๆ ทั้งในกรุงเทพและปริมณฑล และต่างจังหวัด โดยมีศูนย์ข่าว รับแจ้งเหตุตลอด 24 ชั่วโมง เพื่อสนับสนุนการทำงานของเจ้าหน้าที่รักษาความปลอดภัย หัวหน้าชุด / ผลัด และเจ้าหน้าที่สายตรวจ รวมถึงมีเจ้าหน้าที่รักษาความปลอดภัยสำรองเพื่อทดแทนกำลังเจ้าหน้าที่ที่ขาดแคลนในกรณีมีการลาพักผ่อน
หน่วยงานที่ใช้บริการเจ้าหน้าที่รักษาความปลอดภัยของ สปภ.อพศ. ส่วนใหญ่จะเป็นสถานที่ราชการ หรือหน่วยงานรัฐวิสาหกิจ

**อ้างอิง**

**แหล่งข้อมูลอื่น**
  เว็บไซต์สำนักงานรักษาความปลอดภัย อผศ.-  เฟซบุ๊กแฟนเพจ ศูนย์ประสานงาน สปภ.อผศ.
หมวดหมู่:องค์การที่ก่อตั้งในปี พ.ศ. 2522
หมวดหมู่:สำนักงานปลัดกระทรวงกลาโหม